Kysely: EU on suositumpi kuin koskaan aiemmin – jopa brittien enemmistö ajattelee unionin olleen enemmän hyödyksi kuin haitaksi

EU-kansalaisista 67 prosenttia – ja briteistäkin 53 prosenttia – ajattelee, että EU-jäsenyys on ollut hyödyksi heidän maalleen. Suomalaisista 61 prosenttia pitää jäsenyyttä hyvänä asiana ja 12 prosenttia huonona asiana.

Bryssel

Euroopan unioni on suositumpi kuin koskaan aiemmin. Tai ainakin sen koetaan hyödyttävän EU-kansalaisia enemmän kuin koskaan aiemmin, kertoo keskiviikkona julkaistu Eurobarometri-kysely.

EU-kansalaisista 67 prosenttia – ja briteistäkin 53 prosenttia – ajattelee, että EU-jäsenyys on ollut hyödyksi heidän maalleen. Unionista lähtöä tekevistä briteistä 28 prosenttia ajattelee, ettei unionista ole ollut heidän maalleen hyötyä, ja 19 prosenttia ei osaa vastata kysymykseen.